**Evidencia e-Government komponentov
v centrálnom metainformačnom systéme verejnej správy
Výstup M-06
Výstup A-09**

**Usmernenie na hodnotenie realizácie výstupu M-06 a A-09 orgánom vedenia
 podľa vyhlášky MIRRI č. 401/2023 Z.z. v znení vyhlášky č. 46/2025 Z.z.**

1. Výstupy M-06 a A-09 Evidencia e-Government komponentov v MetaIS, vrátane architektonických modelov, sú realizáciou povinnosti objednávateľa[[1]](#footnote-2)) sprístupňovať a aktualizovať informácie o informačných technológiách verejnej správy prostredníctvom centrálneho metainformačného systému verejnej správy (MetaIS) a projektové výstupy priebežne publikovať vo verejnej časti MetaIS.[[2]](#footnote-3))
2. Priebežné výstupy M-06 a A-09 Evidencia e-Government komponentov v MetaIS, vrátane architektonických modelov objednávateľ aktualizuje počas implementácie projektu a zmenovej požiadavky v prevádzke v okamihu odovzdania výstupov I-02, R1-1, R3-4, A-13, A-17 s obsahom podľa Prílohy č. 1 tohto usmernenia, kedy
3. uloží architektonické modely súčasnej a budúcej architektúry riešenia buď do projektovej dokumentácie ako prílohu vo výmennom formáte na uloženie modelu alebo do repozitára architektonických modelov verejnej správy,
4. aktualizuje v MetaIS evidenciu a popis e-Government komponentov, vrátane objektov, atribútov, vzťahov medzi nimi a  vzťahov na integrované e-Government komponenty spoločných ISVS a ISVS iných správcov podľa Používateľskej príručky MetaIS[[3]](#footnote-4)).
5. Pri odovzdaní výstupu I-01 Ideový zámer objednávateľ v rámci výstupu M-06 neeviduje e-Government komponenty. Projektový dokument I-01 Ideový zámer môže obsahovať vysokoúrovňový kontextový náčrt architektúry riešenia, ktorý pomôže znázorniť obsah projektu, a ktorý nemusí byť v štandardizovanej notácii.
6. **Pri odovzdaní výstupu I-02 Projektový zámer** v prípade, ak sa nerobí výstup I-03pre projekty začaté po 1.4.2025, alebo pre projekty začaté pred 1.4.2025, kde bolo možné vynechať I-03 pre projekt do 200 000 EUR alebo zmenovú požiadavku v prevádzke do 1 mil. EUR, alebo **pri odovzdaní výstupu I-03 Prístup k projektu** v prípade, ak sa robí pre projekty začaté pred 1.4.2025, objednávateľ v rámci výstupu M-06:
7. vytvorí model architektúry riešenia a náhľady architektúry v modelovacom nástroji,[[4]](#footnote-5)), ktorý podporuje export modelu do štandardizovaného formátu „The Open Group ArchiMate Model Exchange File Format Standard“[[5]](#footnote-6)), alebo ktorý je integrovaný na spoločný repozitár architektonických modelov verejnej správy,[[6]](#footnote-7)),
8. uloží architektonické modely súčasnej a budúcej architektúry riešenia buď do repozitára architektonických modelov verejnej správy4) alebo do projektovej dokumentácie I-02 ako prílohu vo výmennom formáte pre uloženie modelu5),
9. aktualizuje v MetaIS evidenciu e-Government komponentov, ktoré budú realizované alebo menené projektom a to ISVS, ich moduly, aplikačné služby, koncové služby, infraštruktúrne služby a ich vzťahy a vzťahy na iné e-Governmenet komponenty, ktoré budú v projekte integrované.
10. Pri odovzdaní výstupu R1-1 Detailný návrh riešenia objednávateľ v rámci výstupu M-06
11. uloží architektonické modely budúcej architektúry riešenia do repozitára architektonických modelov verejnej správy4) alebo do projektovej dokumentácie R1-1 ako prílohu vo výmennom formáte pre uloženie modelu, 5)
12. zaktualizuje všetky e-Government komponenty, ich atribúty a ich vzťahy podľa Používateľskej príručky MetaIS.
13. Pri odovzdaní výstupu R3-4 Dokumentácia objednávateľ v rámci výstupu M-06:
14. uloží architektonické modely dodaného riešenia do repozitára architektonických modelov verejnej správy,4)
15. zaktualizuje všetky e-Government komponenty a ich atribúty a vzťahy podľa Používateľskej príručky MetaIS.
16. V prípade, že v rámci projektu riadenom agilnou metódou dôjde k rozhodnutiu o pokračovaní projektu, objednávateľ pri odovzdaní výstupu A-13 Demonštratívny produkt v rámci výstupu A-09 Evidencia e-Government komponentov v MetaIS postupuje rovnako ako pri výstupe R1-1 Detailný návrh riešenia.
17. Objednávateľ pri odovzdaní výstupu A-17 Dokumentácia v kontexte hodnotenia výstupu A-09 Evidencia e-Government komponentov v MetaIS postupuje rovnako ako pri výstupe R3-4 Dokumentácia.
18. Orgán vedenia vypracúva hodnotenie M-06 a A-09 Evidencia e-Government komponentov v MetaIS jednotlivých výstupov I-02, I-03, R1-1 a R3-4 po ich odovzdaní v príslušnej fáze projektu podľa prílohy č. 2 vyhlášky MIRRI č. 401/2023 Z.z. a overí dodržanie náležitostí podľa bodov 4 až 8 tohto usmernenia.

**PRÍLOHA 1: OBSAH VÝSTUPU M-06**

1. Spracovanie a rozsah výstupu M-06 závisí od rozsahu projektu (budovanie ISVS, rozvoj ISVS, migrácia do vládneho cloudu, nákup HW atď.) a jeho vplyvu na e-Government komponenty:
2. Pri projektoch zameraných na budovanie a rozvoj ISVS, ktoré budú slúžiť pre realizáciu **koncových služieb** a budú poskytovať alebo meniť súvisiace **aplikačné služby** a **informačné systémy (ISVS)** poskytujúce tieto služby, sú obsahom výstupu M-06 evidencia e-Government komponentov v MetaIS teda projekt, koncové, aplikačné služby (slúžiace koncovým službám a pre poskytovanie alebo konzumovanie integračných aplikačných služieb), ISVS a ich moduly, infraštruktúrne služby, ich vzájomné vzťahy, **integračné vzťahy na spoločné ISVS alebo externé služby** a vzťahy na súvisiace evidenčné entity v MetaIS (životná situácia, agenda, formuláre, kanál, a pod.) podľa príručky k MetaIS. Obsahom výstupu M-06 je v takýchto projektoch aj architektonický model znázorňujúci minimálne obsah e-Government komponentov v MetaIS.
3. Ak je predmetom dodávky implementácia **mobilnej aplikácie** a poskytovanie koncových služieb cez mobilnú aplikáciu, je potrebné tento aplikačný komponent (mobilnú aplikáciu) v MetaIS v rámci výstupu M-06 evidovať ako ISVS typu Mobilná aplikácia a tiež evidovať aplikačné a koncové služby, ktoré tento ISVS (mobilná aplikácia) realizuje a poskytuje.
4. Keďže metaúdaje o Koncových službách budú z MetaIS preberané do  lokátora služieb na ústredný portál verejnej správy (ÚPVS), ktorý použije tieto údaje na riadenie spôsobu poskytnutia služby cez ÚPVS alebo smerovanie na špecializovaný portál[[7]](#footnote-8)), je nevyhnutné venovať pozornosť evidencii koncových služieb a správne a úplne ich v MetaIS evidovať.
5. Pri projektoch zameraných výhradne na zmeny využívania infraštruktúrnych, vrátane cloudových služieb, (migrácia na nový hardvér a systémový softvér, migrácia na cloudové služby), ktoré nemenia koncové a aplikačné služby a zásadným spôsobom nemenia ISVS, je potrebné vo výstupe M-06 zdokumentovať len príslušnú zmenu vo vytvorení a využívaní infraštruktúrnych služieb pre dotknuté ISVS (napr. zásadná zmena poskytovateľa infraštruktúrnych služieb, typu, rozsahu a klasifikácie využívaných infraštruktúrnych služieb).
6. Pri projektoch zameraných na zmeny v oblasti optimalizácie prevádzky (napr. monitoring, bezpečnostné opatrenia, prevádzkové postupy, podpora informačných technológií) alebo pri zmenách interných procesov, ktoré nemenia koncové a aplikačné služby a integrácie na spoločné a externé ISVS, nie je potrebné vytvárať a evidovať v MetaIS výstup M-06.
7. Architektúra navrhovaného riešenia projektu vo výstupe M-06 musí byť v súlade s funkčnými, nefunkčnými a technickými požiadavkami definovanými v katalógu požiadaviek (M-05 Analýza nákladov a prínosov - BC/CBA, karta: Katalóg požiadaviek, I-04 Katalóg požiadaviek).
8. Architektúra navrhovaného riešenia (budúca architektúra), musí byť spracovaná v príslušnej časti architektonického modelu tak, aby bol zreteľný výsledok projektu a zmeny architektúry voči existujúcemu stavu architektúry. V prípade, že je z náhľadu na budúcu architektúru zrejmý aj súčasný stav architektúry a jeho zmeny, nemusí byť vytváraný samostatný náhľad súčasnej architektúry.
9. Návrh architektúry pre obsah výstupu M-06 musí byť zakreslený pomocou modelovacieho jazyka Archimate minimálne vo verzii 3.[[8]](#footnote-9)) Pre modelovanie a popis súčasnej aj budúcej architektúry odporúčame použiť modelovací nástroj,[[9]](#footnote-10)) ktorý je voľne dostupný s licenciou otvoreného kódu, alebo modelovací nástroj integrovaný na spoločný repozitár architektonických modelov verejnej správy,[[10]](#footnote-11)). Je možné použiť aj iné modelovacie nástroje, ktoré podporujú export modelu do štandardizovaného formátu „The Open Group ArchiMate Model Exchange File Format Standard“.
10. V návrhu architektúry a príprave výstupu M-06 zohľadnite usmernenia z používateľskej príručky MetaIS[[11]](#footnote-12) pre popis, aplikovateľné vzťahy a zápis týchto informácií o komponentoch do MetaIS podľa dátového modelu MetaIS na evidenciu e-Government komponentov a ich vzťahov.
11. V náhľade architektúry uveďte MetaIS kódy komponentov (koncové služby, aplikačné služby, ISVS, atď.) pre ich jednoznačnú identifikovateľnosť a kontrolu evidencie v MetaIS.
12. Náhľad architektúry vo výstupe I-02 Projektový zámer, by mal byť v súlade s jeho detailizáciou vo výstupe I-03 Prístup k projektu, ak sa vyhotovuje pre projekty začaté pred 1.4.2025.
13. Vo výstupoch R1-1 Detailný návrh riešenia a R3-4 Dokumentácia, kde je očakávané detailnejšie spracovanie požiadaviek a  ich implementácia, musia byť vytvorené detailné modely riešenia a aktualizovaný popis vzniknutých alebo zmenených e-Government komponentov, ktorý sa prejaví aj vo výstupe M-06. Súčasťou modelu riešenia musia byť aj centrálne komponenty a vrcholový náhľad na architektúru e-Government komponentov, ku ktorým sú cez vzťahy “realizácie” modelované vzťahy na detailnejšie časti riešenia.
14. Na základe detailizácie a realizácie požiadaviek vo výstupoch R1-1 Detailný návrh riešenia a R3-4 Dokumentácia je potrebné vykonať aktualizáciu výstupu M-06 a aktualizáciu e-Government komponentov v MetaIS podľa skutočných výstupov projektu.
1. Podľa § 2 ods. 1 písm. i) vyhlášky MIRRI č. 401/2023 Z.z. o riadení projektov a zmenových požiadaviek v prevádzke informačných technológií verejnej správy sa objednávateľom rozumie správca alebo prevádzkovateľ ITVS, ktorý projekt realizuje alebo chce realizovať. [↑](#footnote-ref-2)
2. § 12 ods. 1 písm. b) zákona č. 95/2019 Z.z. o informačných technológiách vo verejnej správe a o zmene a

 doplnení niektorých zákonov v znení neskorších predpisov.

 § 4 ods. 9 vyhlášky MIRRI č. 401/2023 Z. z. o riadení projektov a zmenových požiadaviek v prevádzke

 informačných technológií verejnej správy. [↑](#footnote-ref-3)
3. Používateľská príručka centrálneho metainformačného systému verejnej správy v platnom znení: https://metais.slovensko.sk/howto/METAIS\_HELP [↑](#footnote-ref-4)
4. Napr. modelovací nástroj Archi - Open Source ArchiMate Modelling: <https://www.archimatetool.com>. [↑](#footnote-ref-5)
5. The Open Group ArchiMate Model Exchange File Format Standard (https://www.opengroup.org/archimate-forum/archimate-overview). [↑](#footnote-ref-6)
6. https://avssr.horizzon.cloud/. O prístup do repozitára a poskytnutie licencie pre modelovací nástroj pracujúci s repozitárom modelov je potrebné požiadať na e-mailovej adrese: sprava\_EA@mirri.gov.sk. [↑](#footnote-ref-7)
7. Prístupové miesta podľa § 5 ods. 1 zákona 305/2013 Z.z. [↑](#footnote-ref-8)
8. Špecifikácia modelovacieho jazyka Archimate: https://www.opengroup.org/archimate-forum/archimate-overview [↑](#footnote-ref-9)
9. Modelovací nástroj Archi - Open Source ArchiMate Modelling: <https://www.archimatetool.com>, alebo iný nástroj podporujúci export do výmenného formátu “The Open Group ArchiMate Model Exchange File Format Standard“. [↑](#footnote-ref-10)
10. https://avssr.horizzon.cloud/. O prístup do repozitára a poskytnutie licencie pre modelovací nástroj pracujúci s repozitárom modelov je potrebné požiadať na e-mailovej adrese: sprava\_EA@mirri.gov.sk. [↑](#footnote-ref-11)
11. Používateľská príručka centrálneho metainformačného systému verejnej správy v platnom znení: https://metais.slovensko.sk/howto/METAIS\_HELP [↑](#footnote-ref-12)